31.12.17

חניכים יקרים,

**הנדון: מטלת סיכום בקורס "אסטרטגיה בין תיאוריה לפרקטיקה: מחשבה אסטרטגית וחשיבה אסטרטגית"**

עם תום שמיעת הקורס המשולב שלעיל, בהוראת ד"ר דימה אדמסקי ואלוף תמיר הימן, מועברת אליכם בזאת מטלת הסיום של הקורס.

במסגרת זו, אתם מתבקשים לתאר סיטואציה אחת שבה מתקיימת אינטראקציה אסטרטגית בין שני שחקנים או יותר. הסיטואציה יכולה להיות כזו שהתרחשה במציאות או יצירת הדמיון; פרי ניסיונכם האישי או ניסיונו של מישהו אחר; סיטואציה מהעבר או סיטואציה שאתם צופים שתתרחש בעתיד – כול אחד מאלה, ובלבד, שהיא תתאר, כאמור, אינטראקציה אסטרטגית בין שני שחקנים או יותר.

את הסיטואציה שתבחרו לתאר עליכם לנתח באופן ביקורתי, תוך שימוש במושגים שנלמדו במהלך הקורס. בנספח שלהלן תמצאו רשימה של עשרים מושגים שנלמדו בקורס. עשרה מתוכם נלמדו בשיעוריו של ד"ר אדמסקי ועוד עשרה נלמדו בשיעוריו של האלוף הימן. במסמך שתגישו אתם נדרשים לעשות שימוש ב**עשרה מושגים לפחות** מתוך הרשימה. מספר המושגים משיעוריו של ד"ר אדמסקי בהם תשתמשו **לא יפחת משלושה**. אותו כלל חל על המושגים משיעוריו של האלוף הימן.

אורך המסמך שתגישו **לא יפחת משלושה עמודים ולא יעלה על שבעה עמודים**. אנא השתמשו בגופן David, גודל גופן 14, מרווח של שורה וחצי ושוליים לפי ברירת המחדל של ה-Word.

המועד האחרון להגשת העבודה הוא 25.01.18. את העבודות יש לשלוח לקצין הניהול, סג"ם רפי לרר, לדוא"ל raphaelleeraar@mail.gov.il.

לאחר חזרתכם בתחילת פברואר מפגרת העבודות, יקיים ד"ר אדמסקי שיעור, בהשתתפות מפקד המכללות, ובו יתייחס לסיטואציות נבחרות מתוך המסמכים שתגישו.

אני פנוי לכל שאלה או הבהרה שתידרש לכם לשם עמידה מוצלחת במטלה.

מאחל לכם הצלחה והנאה רבה,

אל"ם אלי בר-און, מדריך צוות מס' 1

**נספח – רשימת המושגים לשימוש**

|  |  |  |
| --- | --- | --- |
| **מס"ד** | **קורס התפתחות המחשבה האסטרטגית-הצבאית (ד"ר אדמסקי)** | **קורס חשיבה אסטרטגית (אלוף הימן)** |
|  | הרתעה על שתי צורותיה – באמצעות שלילת הישגים **או** באמצעות ענישה (Deterrence and its two forms: by Denial or by Punishment) | חשיבה אסטרטגית (Strategic Thinking) |
|  | חדשנות צבאית על שתי צורותיה – ציפייה **או** הסתגלות (Two types of Military Innovation – Anticipation or Adaptation) | מטריאליזם דיאלקטי (Dialectic Materialism) |
|  | יכולות מכה ראשונה ושנייה (First and Second Strike Capability) | גישה אידיאליסטית **או** גישה ריאליסטית (לחשיבה אסטרטגית)Idealistic Approach **or** Realistic Approach (to Strategic Thinking) |
|  | תרבות אסטרטגית (Strategic Culture) | אמצוע מתחים (Mediation of Tensions) |
|  | הערכה נטו (Net Assessment) | רמה מערכתית (Operational Level) |
|  | מעגל המודיעין (Intelligence Cycle) | מערכה (Operation) |
|  | הפתעת מודיעין (Intelligence Surprise) | תיאוריית התלות **או** גישת הקונפיגורציה (Contingency Theory **or** Configurational Approach) |
|  | טעויות מחקר (Analytical Biases) | גבולות המערכת (the Boundaries of the System) |
|  | החדשנות הצבאית של האחר - ORMA (The RMA of the Other Side) | גבולות המערכה (the Boundaries of the Operation) |
|  | מדיניות ביטחון לאומי (National Security Policy) | היסט (Offset) |